b'\n_START_ARTICLE_\nIaht\n_START_PARAGRAPH_\nIahtul (din cuv\xc3\xa2ntul olandez jacht, \xe2\x80\x9ev\xc3\xa2n\xc4\x83toare\xe2\x80\x9d) este o nav\xc4\x83 de agrement sau sportiv\xc4\x83._NEWLINE_Iahturile sunt prev\xc4\x83zute cu motor \xc8\x99i/sau cu vele.\n_START_SECTION_\nTermenul de iaht\n_START_PARAGRAPH_\nDenumirea de iaht se d\xc4\x83 navelor care au o anumit\xc4\x83 lungime (de obicei \xc3\xaentre 10 - 15 m), ambarca\xc8\x9biunile sub 7 m fiind numite b\xc4\x83rci. Iahturile sunt prev\xc4\x83zute cu mai multe cabine. Iahturile cu lungimea de peste 15 m (50 picioare) sunt numite \xe2\x80\x9emega-iahturi\xe2\x80\x9d sau \xe2\x80\x9esuper-iahturi\xe2\x80\x9d. \xc3\x8en cazurile iahturilor maxi sau mega, indiferent dac\xc4\x83 au sau nu motor, confortul joac\xc4\x83 un rol important, lungimea iahtului trebuind s\xc4\x83 fie de minimum 21 de m (70 picioare), \xc8\x99i cu un echipaj profesionist, format din cel pu\xc8\x9bin dou\xc4\x83 persoane (c\xc4\x83pitan \xc8\x99i stewart). Materialele uzuale care se folosesc la construirea unui iaht sunt \xc3\xaen prezent fibra de sticl\xc4\x83, lemnul, o\xc8\x9belul, aluminiul, \xc8\x99i mai rar betonul.\n_START_SECTION_\nIstoric\n_START_PARAGRAPH_\nPrimele iahturi au fost construite \xc3\xaen secolul XVII \xc3\xaen Olanda, fiind destinate ca \xc8\x99i cadouri \xc3\xaentre casele regale. Din punct de vedere al formei, iahturile au p\xc4\x83strat caracterul pun\xc8\x9bii iahturilor olandeze. La sf\xc3\xa2r\xc8\x99itul secolului XIX, s-a intensificat produc\xc8\x9bia iahturilor pentru c\xc4\x83l\xc4\x83torii de agrement pe mare \xc8\x99i pentru participare la regate.'